ยกเว้นภาษีแอลกอฮอล์เป็น 0% หนุนผลิตผลิตภัณฑ์ฆ่าเชื้อโรค
นายพชร อนันตศิลป์ อธิบดีกรมสรรพสามิต เปิดเผยว่า กรมฯได้ออกประกาศหลักเกณฑ์ วิธีการ เงื่อนไขการขอใช้สิทธิเสียภาษี ในอัตราศูนย์ (0%) สำหรับสุราสามทับที่นำไปแปลงสภาพ เพื่อใช้ในการผลิตผลิตภัณฑ์ทำความสะอาดทั่วไป ที่มีแอลกอฮอล์เป็นส่วนประกอบโดยได้กำหนดให้ผู้ประสงค์จะใช้สุราสามทับแปลงสภาพ เพื่อผลิตผลิตภัณฑ์ทำความสะอาดทั่วไป เพื่อฆ่าเชื้อโรคที่มีแอลกอฮอล์เป็นส่วนประกอบ ที่ได้ขึ้นทะเบียนหรือจดแจ้ง หรือได้รับอนุญาตจากหน่วยงานที่เกี่ยวข้องแล้ว สามารถยื่นคำขออนุญาตใช้สุราสามทับแปลงสภาพต่อสำนักงานสรรพสามิตพื้นที่แห่งท้องที่ ที่สถานที่จะผลิตตั้งอยู่ หรือยื่นคำขออนุญาตต่อสรรพสามิตพื้นที่ ที่โรงอุตสาหกรรมผลิตสุราสามทับ หรือเอทานอลตั้งอยู่ได้เมื่อผู้ผลิตสุราสามทับ หรือผู้ผลิตเอทานอลได้ขอใช้สิทธิเสียภาษีในอัตราศูนย์เรียบร้อยแล้ว จึงจะมีสิทธินำสุราสามทับแปลงสภาพไปผลิต เป็นผลิตภัณฑ์ทำความสะอาดเพื่อบริจาค หรือเพื่อจำหน่าย ณ สถานที่ที่ได้รับอนุญาตได้ โดยผู้ได้รับอนุญาตให้ใช้สุราสามทับแปลงสภาพ จะต้องซื้อหรือรับมอบสุราสามทับแปลงสภาพจากผู้ประกอบอุตสาหกรรม ตามประกาศกรมสรรพสามิตที่ขอซื้อไว้เท่านั้น ที่ต้องไม่ขายหรือส่งมอบสุราสามทับแปลงสภาพให้แก่บุคคลอื่น และต้องผลิตผลิตภัณฑ์ทำความสะอาดที่มีแอลกอฮอล์เป็นส่วนประกอบเพื่อใช้หรือขายในประเทศโดยไม่ส่งออกนอกราชอาณาจักร.
กรมสรรพสามิตได้ออกประกาศหลักเกณฑ์ วิธีการ เงื่อนไขการขอใช้สิทธิเสียภาษี ในอัตราศูนย์ (0%) สำหรับสุราสามทับที่นำไปแปลงสภาพ เพื่อใช้ในการผลิตผลิตภัณฑ์ทำความสะอาดทั่วไป ที่มีแอลกอฮอล์
ยกเว้นภาษีแอลกอฮอล์,แอลกอฮอล์,เหล้าขาว,ผลิตภัณฑ์ทำความสะอาด,สุราสามทับ,กรมสรรพสามิต,ข่าววันนี้